Δήμος Ασκληπιείου

Ο Δήμος Ασκληπιείου ήταν δήμος του νομού Αργολίδας  που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Επιδαύρου. Βρισκόταν στο κέντρο του νομού και συνόρευε με τους δήμους Ναυπλίου στα δυτικά, τον δήμο Μιδέας στα βόρεια, τον δήμο Επιδαύρου στα ανατολικά και τον δήμο Ασίνης στα νότια και δυτικά. Ο δήμος είχε πληθυσμό 4.804 κατοίκους σύμφωνα με την απογραφή του 2001 και καταλάμβανε έκταση 179,3 τ.χλμ.. Πρωτεύουσα του δήμου ήταν το Λυγουριό που ήταν και το μεγαλύτερο χωριό του δήμου. 

Κυριότερα αξιοθέατα στον χώρο του δήμου
Σημαντικότερο αξιοθέατο του δήμου είναι το αρχαίο θέατρο της Επιδαύρου, το οποίο είναι από τα καλύτερα σωζόμενα αρχαία θέατρα στον ελλαδικό χώρο, διάσημο για την εξαιρετική ακουστική τουΑκουστική του αρχαίου θεάτρου-Πανεπιστήμιο Πατρών (αρχείο pdf). Το καλοκαίρι στο θέατρο της Επιδαύρου ανεβαίνουν θεατρικές παραστάσεις. Την περίοδο αυτή που πραγματοποιείται το Φεστιβάλ Επιδαύρου ο δήμος κατακλύζεται από επισκέπτεςΦεστιβάλ Επιδαύρου 2009 Φεστιβάλ Αθηνών και Επιδαύρου 2009 . Δίπλα στο αρχαίο θέατρο βρίσκεται και ο αρχαιολογικός χώρος του Ασκληπιείου με το μουσείο. Άλλο σημείο ενδιαφέροντος του δήμου είναι το μουσείο φυσικής ιστορίας, που βρίσκεται στο Λυγουριό και είναι ένα από τα καλύτερα μουσεία φυσικής ιστορίας στην Ελλάδα. 

 Δημοτικά διαμερίσματα 
Ο δήμος Ασκληπιού περιλάμβανε τα παρακάτω δημοτικά διαμερίσματα και οικισμούς:

  Δ.δ. Ασκληπιείου  [ 3.131 ]
  το Λυγουριό [ 2.678 ]
  ο Άγιος Ανδρέας [ 51 ]
  το Ασκληπιείο Επιδαύρου (τ. Αρχαία Επίδαυρος) [ 13 ]
  τα Γιαννουλαίικα [ 182 ]
  οι Κοκκινάδες [ 69 ]
  τα Σπηλεία [ 40 ]
  τα Σταματαίικα [ 7 ]
  το Χάνι Μερκούρη [ 27 ]
  τα Χουταλαίικα [ 64 ]
  Δ.δ. Αγίου Δημητρίου  [ 925 ]
  το Μετόχι [ 864 ]
  η Γκάτζια [ 61 ]
  Δ.δ. Αδαμίου  [ 410 ]
  το Αδάμι [ 358 ]
  ο Άγιος Νικόλαος [ 8 ]
  η Δημοσιά [ 44 ]
  Δ.δ. Αρκαδικού   -- το Αρκαδικό [ 338 ]

Παραπομπές

Εξωτερικοί σύνδεσμοι
Δήμος Ασκληπιείου Αργολίδας
Υπουργείο εσωτερικών, δήμοι του σχεδίου Καποδίστριας 
Φεστιβάλ Αθηνών και Επιδαύρου

Α